CELEX: 62018TN0494
Language: hu
Date: 2018-08-17 00:00:00
Title: T-494/18. sz. ügy: 2018. augusztus 17-én benyújtott kereset – PO kontra EKSZ

22.10.2018   
            
            
               HU
            
            
               Az Európai Unió Hivatalos Lapja
            
            
               C 381/29
            
         
      2018. augusztus 17-én benyújtott kereset – PO kontra EKSZ
      (T-494/18. sz. ügy)
      (2018/C 381/34)
      Az eljárás nyelve: francia
      
         Felek
      
      
         Felperes: PO (képviselő: N. de Montigny ügyvéd)
      
         Alperes: Európai Külügyi Szolgálat
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg:
                  
                              —
                           
                           
                              a 2017. október 17-i számítási lapot, amelyet ugyanezen a napon az EKSZ humán erőforrásokért felelős szervezeti egysége e-mailben küldött meg a felperesnek;
                           
                        
                              —
                           
                           
                              a 2018. január 16-án kelt azon levelet, amelyet az EKSZ humán erőforrásokért felelős szervezeti egysége küldött meg a felperesnek, és amely megerősíti, hogy a fia és a lánya vonatkozásában nincs jogi alap a személyzeti szabályzat szerinti felső határ túllépésére;
                           
                        
                              —
                           
                           
                              amennyiben szükséges, a 2018. január 17-én benyújtott panasz elutasításáról szóló és a felperessel 2018. május 17-én közölt határozatot;
                           
                        
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első jogalap jogellenességi kifogásra vonatkozik, amennyiben a megtámadott határozat, továbbá a 2016. április 15-i feljegyzés és a 2016. szeptember 22-i feljegyzés, amelyeken e határozat alapul, valamint a Guidelines sérti a tisztviselők személyzeti szabályzatát és annak X. mellékletét.
               
            
                  2.
               
               
                  A második jogalap a jelen ügyben megtámadott egyedi határozat jogellenességén alapul, a következő kifogások alapján:
                  
                              —
                           
                           
                              az elővigyázatosság, a jogos bizalom és a jogbiztonság elvének megsértése, valamint a megfelelő ügyintézés elve, valamint a szerzett jogaik megsértése;
                           
                        
                              —
                           
                           
                              a családhoz és oktatáshoz való jog megsértése;
                           
                        
                              —
                           
                           
                              az egyenlő bánásmód elvének és a hátrányos megkülönböztetés tilalmának a megsértése;
                           
                        
                              —
                           
                           
                              az érdekek mérlegelésének elmaradása és az elfogadott intézkedés arányossága elvének tiszteletben nem tartása.